**Информация за ваксинацията в област Велико Търново**

 **Във връзка с провеждащата се масова ваксинация в страната, респ. в област Велико Търново срещу COVID-19 с ваксина „COVID-19 Vaccine AstraZeneca“ Националният ваксинационен щаб препоръчва втората доза от ваксината да се прилага през 10-та седмица от поставянето на първата доза.
 Препоръката се базира на наличните към момента данни, на Кратката характеристика на продукта, както и на проведените проучвания за установена по-висока ефективност на ваксината при прилагане на втората доза след по-дълъг интервал.
 Съгласно Кратката характеристика на ваксината „COVID-19 Vaccine AstraZeneca“ втората доза от тази ваксина се прилага между 4 и 12 седмици (28 до 84 дни) след първата доза, което следва да се има предвид при невъзможност за спазване на препоръката.

 От 19.02.2021 г. РЗИ – Велико Търново стартира Фаза IV от Националния план за ваксиниране срещу COVID-19 в Република България.
 Във връзка с това от 22.02.2021 г. (понеделник) общопрактикуващите лекари на територията на област Велико Търново могат да получат ваксина AstraZeneca за обхващане на лицата от пациентски им листи, попадащи във Фаза IV (гражданите на и над 65 годишна възраст, както и тези с придружаващи хронични заболявания).
Ваксината ще се получава всеки работен ден от 9:30 ч. до 16:00 ч. в имунизационния кабинет в сградата на инспекцията на адрес: гр. Велико Търново, ул. „Никола Габровски“ № 23, ет. 4, кабинет 403 А.
 Лицата, желаещи да се ваксинират с тази ваксина, могат да се обърнат към личния си лекар, който е запознат с тяхното здравословно състояние.**